Paul Berry

Polaiteoir aontachtach i dTuaisceart Éireann is ea Paul Berry (ar an 3 Meitheamh 1976 a rugadh é). Bhí sé ina Chomhalta den Tionól Reachtach d'Iúr agus d'Ard Mhacha ó 1998 go 2007. Tofa mar iarrthóir de chuid an Pháirtí Aontachtach Daonlathach  (PAD), d'fhág Berry an páirtí sa bhliain 2006 le suí mar Aontachtóir Neamhspleách tar éis scannal faoina ghníomh gnéis más fíor le suathaire fir in óstán i mBéal Feirste. 

 Tús a shaoil 
Rugadh Berry i gCraigavon, Contae Ard Mhacha, agus tógadh é i dTóin re Gaoith, áit ar cuireadh oideachas air i scoileanna agus i gcoláistí stáit áitiúla, agus ina dhiaidh sin bhí sé fostaithe i dtionscal na teicstíle. Chuaigh sé isteach sa Pháirtí Aontachtach Daonlathach (DUP) nuair a bhí sé 16 bliana d'aois, an aois chéanna inar thosaigh sé ag canadh soiscéal i séipéil i gceantair Ard Mhacha Thuaidh agus Dhroichead na Banna .

 Gairmréim pholaitiúil 
Lena ardphróifíl mar amhránaí, toghadh Berry, a bhí 22 bliain d'aois, an Comhalta den Tionól Reachtach (CTR) is óige sa chéad Tionól i dTuaisceart Éireann mar ionadaí de chuid an DUP do thoghcheantar an Iúir agus Ard Mhacha i dtoghchán 1998 agus atoghadh é i dtoghchán 2003.

Toghadh é ar Chomhairle Cathrach agus Ceantair Ard Mhacha in 2001, agus atoghadh é i dtoghcháin 2005. 

In olltoghchán 2005 ba é Berry iarrthóir an DUP do  thoghcheantar  an Iúir agus Ard Mhacha. Nuair a bhris an scéal faoi theagmháil ghnéasach líomhnaithe le suathaire aerach sa nuachtán Sunday World, d’éirigh Berry as an DUP tar éis é a bheith curtha ar fionraí ón bPáirtí. 

Ball gníomhach den Ord Oráisteach, bhí Berry ar an eite thraidisiúnta, bhunúsach an DUP. I dtoghchán tionóil 2007 sheas sé mar iarrthóir Neamhspleách, i gcoinne pholasaí an DUP, a bhí i bhfabhar Comhaontú Chill Rìmhinn a chur i bhfeidhm, ach theip air a bheith tofa.  

In 2011 toghadh é mar iarrthóirn neamhspleách Aontachtach ar Chomhairle Cathrach agus Ceantar Ard Mhacha .

In 2019, ghnóthaigh Berry suíochán mar aontachtóir neamhspleách i gComhairle Buirge Chathair Ard Mhacha, Dhroichead na Banna agus Craigavon.

 Pearsanta 
Leanann Berry ar aghaidh ag seinm mar amhránaí gaspal, agus tá trí chnuasach eisithe aige. Tá sé pósta ar Lorna agus anois ag obair i dTóin re Gaoith mar ghníomhaire eastáit áitiúil.

 Féach freisin 

 Iúr Cinn Trá agus Ard Mhacha (Toghcheantar na Ríochta Aontaithe)
 Polaiteoirí in Iúr Cinn Trá agus Ard Mhacha (toghcheantar na Ríochta Aontaithe)

 Tagairtí 

Catagóir:Daoine beo
Catagóir:Daoine a rugadh i 1976
Catagóir:CTRanna de chuid an Pháirtí Aontachtach Dhaonlathach
Catagóir:Baill de Chomhairle Cathrach agus Ceantar Ard Mhacha
Catagóir:Baill neamhspleácha de Thionól Thuaisceart Éireann
Catagóir:CTRanna Thuaisceart Éireann 1998–2003
Catagóir:CTRanna Thuaisceart Éireann 2003–2007
Catagóir:Daoine as Craigavon, Contae Ard Mhacha
Catagóir:Amhránaithe gospal ó Thuaisceart Éireann
Catagóir:Polaiteoirí ó Chontae Ard Mhacha
Catagóir:Ceoltóirí ó Chontae Ard Mhacha
Catagóir:Iúr Cinn Trá agus Ard Mhacha (toghcheantar na Ríochta Aontaithe)
Catagóir:Comhaltaí den Tionól Reachtach Thuaisceart Éireann